ຜູ້ນຳໄທກ່າວວ່າ ລະດັບນໍ້າ ໄດ້ສູງຂຶ້ນ ສຸດຂີດແລ້ວ
ນາຍົກລັດຖະມົນຕີໄທເວົ້າວ່າ ລະດັບນໍ້າໄດ້ຂຶ້ນ ເຖິງຂີດສູງສຸດແລ້ວ ແລະຈະເລີ້ມຫຼົດລົງ ໃນອາທິດໜ້າ
ນາຍົກລັດຖະມົນຕີໄທກ່າວວ່າ ລະດັບນໍ້າຈະເລີ່ມລົງຫຼົດລົງໃນໄວໆນີ້ ຂະນະທີ່ປະຊາຊົນ ຈຳນວນຫຼາຍສິບພັນຄົນ ໄດ້ພາກັນຫຼັ່ງໄຫຼອອກຈາກບາງກອກເພື່ອຫຼົບໜີໄພນໍ້າຖ້ວມ ທ່ານນາງຍິ່ງລັກ ຊິນນະວັດກ່າວໃນຄຳປາໄສປະຈຳສັບປະດາຂອງທ່ານນາງໃນວັນເສົາມື້ ນີ້ວ່າ ລະດັບນໍ້າໄດ້ຂຶ້ນເຖິງຂີດສູງສຸດແລ້ວແລະຈະເລີ່ມຫຼົດລົງໃນອາທິດໜ້ານີ້ ຂະນະດຽວກັນ ປະຊາຊົນໃນເຂດບາງກອກ ໄດ້ພາກັນຫຼັ່ງໄຫຼໄປຍັງສະໜາມບິນ ສະຖານີ ລົດໄຟແລະຄິວລົດໂດຍສານຂະນະທີ່ອີກຈຳນວນນຶ່ງໄດ້ພາກັນຂັບລົດອອກຈາກນະຄອນ ຫຼວງຂອງໄທໂດຍໄດ້ສວຍໂອກາດໃຊ້ວັນພັກ 5 ມື້ ທີ່ທາງລັດຖະບານໄດ້ປະກາດໄປນັ້ນ ຫຼາຍໆຄົນໄດ້ມຸ່ງໜ້າໄປສູ່ທິດໃຕ້ຊຶ່ງເປັນບ່ອນທີ່ມີດິນສູງ ທຳນຽບຫ້າແຈຂອງສະຫະລັດກ່າວວ່າ ປະເທດໄທໄດ້ຮ້ອງໃຫ້ເຮືອພິຄາດລຳນຶ່ງຂອງສະ ຫະລັດຈອດຕໍ່ ທີ່ທ່າກຳປັ່ນໃຫຍ່ແຫ່ງນຶ່ງຂອງໄທ ເພື່ອອຳນວຍໃຫ້ເຮືອບິນເຮຣີຄອບເຕີ້ ຂອງສະຫະລັດ 2 ລຳ ທຳການສຳຫຼວດເບິ່ງເຂດທີ່ປະສົບໄພນໍ້າຖ້ວມຮ້າຍແຮງ ລະດັບນໍ້າທີ່ສູງພຽງຫົວເຂົ່າ ຊຶ່ງໄດ້ລົ້ນແມ່ນໍ້າເຈົ້າພະຍາເຂົ້າຖ້ວມນັ້ນ ແມ່ນໄດ້ອ້ອມບໍລິ ເວນພະລາດຊະວັງຫຼວງຂອງໄທທີ່ບາງກອກແລ້ວ ນອກນັ້ນພວກເຈົ້າໜ້າທີ່ຍັງໄດ້ເລີ່ມຊັ່ງຊາເບິ່ງຄວາມເສຍຫາຍທາງດ້ານເສດຖະກິດ ໃນ ວັນສຸກວານນີ້ ທະນາຄານແຫ່ງປະເທດໄທໄດ້ຫຼຸດການຄາດຄະເນກ່ຽວກັບການເຕີບໂຕ ທາງດ້ານເສດຖະກິດຂອງໄທ ລົງເກືອບເຄິ່ງນຶ່ງ ຄືຫຼຸດຈາກ 4 1% ມາເຫຼືອຢູ່ແຕ່ພຽງ 2 6% ທໍ່ນັ້ນ ທະນາຄານກາງຂອງໄທເວົ້າວ່າ ໄພນໍ້າຖ້ວມໄດ້ມີຜົນກະທົບຕໍ່ທັງພາກ ສ່ວນການກະເສດແລະອຸດສາຫະກຳຂອງປະເທດນຳດ້ວຍ